《送邓德咸刺史官沔阳》
明代·徐熥

楚江猿啸岂堪听，野水连天过洞庭。夜月褰帷逢汉女，秋风行部吊湘灵。

九疑峰色参差碧，三峡云光黯淡青。君去不愁难寄远，萧萧兰芷满寒汀。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。